CELEX: 62019TN0491
Language: fi
Date: 2019-07-05 00:00:00
Title: asia T-491/19: Kanne 5.7.2019 — Vodafone Group ym. v. komissio

16.9.2019   
            
            
               FI
            
            
               Euroopan unionin virallinen lehti
            
            
               C 312/32
            
         
      Kanne 5.7.2019 — Vodafone Group ym. v. komissio
      (asia T-491/19)
      (2019/C 312/27)
      Oikeudenkäyntikieli: englanti
      
         Asianosaiset
      
      
         Kantajat: Vodafone Group plc (Newbury, Yhdistynyt kuningaskunta), Vodafone Consolidated Holdings Ltd (Newbury), Vodafone Finance UK Ltd (Newbury) ja Vodafone Jersey Dollar Holdings Ltd (St Helier, Jersey) (edustajat: J. Gardiner, QC, I. Taylor, M. Lane ja J. Holland, Solicitors)
      
         Vastaaja: Euroopan komissio
      
         Vaatimukset
      
      Kantajat vaativat unionin tuomioistuinta
      
                  —
               
               
                  kumoamaan kokonaan tai osittain Euroopan komission valtiontuesta SA.44896, jonka Yhdistynyt kuningaskunta on täytäntöönpannut ulkomaisten väliyhtiöiden konsernirahoitukseen sovellettavan vapautuksen osalta, 2.4.2019 antaman päätöksen C(2019) 2526 final
               
            
                  —
               
               
                  joka tapauksessa velvoittamaan komissio korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kuuteen kanneperusteeseen.
      
                  1.
               
               
                  Ensimmäinen kanneperuste, jonka mukaan komissio ei esittänyt riittäviä perusteluja ja teki oikeudellisen virheen, kun se katsoi, että ulkomaisia väliyhtiöitä (controlled foreign companies, jäljempänä CFC) koskevat säännöt ovat asian kannalta merkityksellinen viitejärjestelmä.
               
            
                  2.
               
               
                  Toinen kanneperuste, jonka mukaan komissio teki tosiseikkoja koskevan ja oikeudellisen virheen eikä esittänyt riittäviä perusteluja, kun se katsoi, että ulkomaisten väliyhtiöiden konsernirahoitukseen sovellettava vapautus (jäljempänä GFE-vapautus) on poikkeus.
               
            
                  3.
               
               
                  Kolmas kanneperuste, jonka mukaan komissio teki ilmeisen arviointivirheen eikä esittänyt riittäviä perusteluja, kun se katsoi, että siltä osin kuin GFE-vapautus liittyy Yhdistyneen kuningaskunnan avainhenkilötoimintaan (significant people functions), se ei ole oikeutettu, minkä vuoksi se on valikoiva.
               
            
                  4.
               
               
                  Neljäs kanneperuste, jonka mukaan komissio teki oikeudellisen ja tosiseikkoja koskevan virheen eikä esittänyt perusteluja, kun se katsoi, että GFE-vapautus on SEUT 107 artiklan 1 kohdassa tarkoitettu etu.
               
            
                  5.
               
               
                  Viides kanneperuste, jonka mukaan komissio teki oikeudellisen virheen, kun se katsoi, että tietyt GFE-vapautukseen oikeutetut henkilöt saivat edun verrattuna tilanteeseen, jossa GFE-vapautusta ei sovellettu.
               
            
                  6.
               
               
                  Kuudes kanneperuste, jonka mukaan komissio ei esittänyt riittäviä perusteluja ja teki ilmeisen arviointivirheen, kun se katsoi, että ”CFC-vero”, joka kannetaan aidosti sijoittautuneilta unionin yhtiöiltä, on sijoittautumisvapautta koskevan unionin periaatteen mukainen.